钦定古今图书集成/明伦汇编/氏族典/第589卷 > 《凌迪知万姓统谱》 > 周阳由
## 钦定古今图书集成/明伦汇编/氏族典/第589卷 > 《凌迪知万姓统谱》 > 周阳由

按《史记周阳由传》：“周阳由者，其父赵兼以淮南王舅
父侯周阳，故因姓周阳氏。由以宗家任为郎，事孝文
及景帝。景帝时，由为郡守。武帝即位，吏治尚循谨甚，
然由居二千石中，最为暴酷骄恣。所爱者挠法活之；
所憎者曲法诛灭之。所居郡，必夷其豪，为守，视都尉
如令，为都尉，必陵太守，夺之治。”与汲黯俱为忮。司马
安之、文恶俱在二千石列，同车未尝敢均茵。伏。由后
为河东都尉，与其守胜屠公争权，相告言“胜屠公当
抵罪，义不受刑。”自杀而由弃市。